text: Dansk Folkeparti tager afstand fra dødsstraf-forslag
  18 februar 2015 kl. 06.41
  Dansk Folkepartis topledelse tager afstand fra udsagn på facebook fra partiets viceborgmester i Aabenraa Kommune, Ejler Schütt, om at terrorhandlinger skal straffes med dødsstraf.
  Retsordfører og gruppeformand for Dansk Folkeparti Peter Skaarup tager dog straks afstand fra viceborgmesterens udtalelser, som ikke er i trit med DF's officielle holdning til dødsstraf.
  - Han (Ejler Schütt, red.) føler sig frustreret, og så kommer han med en hurtig reaktion på Facebook-mediet. Men det her gør jo ikke, at Dansk Folkeparti nu ændrer position i forhold til dødsstraf, siger han til jv.dk.
  Terrorhandlinger, som den, vi så i København i weekenden, bør straffes med døden. Det skrev viceborgmester i Aabenraa, Ejler Schütt (DF), søndag på sin Facebook-profil.
  På Twitter har en flere sønderjyske socialdemokrater også taget afstand fra Ejler Schütts synspunkt:
  DFs Ejler Schütt forstår tilsyneladende ikke at ekstremister opfatter det som en sejr i sig selv når nogen i DK foreslår dødsstraf #dkpol
  
  Weekendens frygtelige hændelser må ikke legitimere idioti og vanvittige forslag om dødsstraf: http://t.co/rnyxONG64B #jvdk #Aabenraa #dkpol
  
  @TVSYD - Og det må alle med omtanken og vore værdier i behold sige nej tak til! Lad ikke reaktion blive til overreaktion... #tvsyd
  
  